Мы махуэхэм
ШыщхьэуIум и 28, гъубж
1851 гъэм Санкт-Петербургрэ Москварэ зэпызыщIэ гъущI гъуэгум мафIэгухэр пIалъэ убзыхуам тету щызекIуэныр зэтраублауэ щытащ.
1920 гъэм Урысейм цIыхуу щыпсэур зыхуэдизыр зрагъэщIэн папщIэ, совет къэралыгъуэщIэм и Правительствэм и унафэкIэ, ахэр япэу къыхатхыкIауэ щытащ.
1924 гъэм Налшык къыщызэрагъэпэщащ ФизкультурэмкIэ щIыналъэ совет.
1936 гъэм Японием къыщызэрагъэпэщащ «Тойота» автомобиль компаниер.
1941 гъэм СССР-м и Совет Нэхъыщхьэм унафэ къищтащ Индыл (Волгэ) Iуфэм Iус нэмыцэхэр а щIыпIэм игъэIэпхъукIауэ Сыбырым, Къэзахъстаным, Курыт Азием шэным теухуауэ. Нэмыцэхэм я совет автономием и цIыхухэм шэч хуащIат фашистхэм ядэIэпыкъуу.
Нэмыцэ щIэныгъэлI, усакIуэ Гёте Иоганн Вольфганг къызэралъхурэ илъэс 269-рэ ирокъу.
Совет тхакIуэ-фантаст, зэдзэкIакIуэ Стругацкий Аркадий къызэралъхурэ илъэс 93-рэ ирокъу.
Физико-математикэ щIэныгъэхэм я доктор, КъБКъУ-м и профессор Щокъуий Владимир и ныбжьыр илъэс 85-рэ ирокъу.
Совет актёр, УФ-м и цIыхубэ артист Ивашов Владимир къызэралъхурэ илъэс 79-рэ ирокъу.
Актрисэ, УФ-м и цIыхубэ артисткэ Гундаревэ Наталье къызэралъхурэ илъэс 70 ирокъу.
ТхакIуэ, КъБР-м щIыхь зиIэ и журналист Мыз Ахьмэд и ныбжьыр илъэс 64-рэ ирокъу.
КъБР-м физкультурэмрэ спортымкIэ щIыхь зиIэ и лэжьакIуэ ГъуэплъащIэ ТIэхьир и ныбжьыр илъэс 64-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 25 — 26-рэ, жэщым градус 16 — 19 щыхъунущ.
ШыщхьэуIум и 29, бэрэжьей
Ядернэ Iэщэхэр гъэунэхуныр мыдэным и дунейпсо махуэщ. Ар 2009 гъэм ООН-м и Ассамблее Нэхъыщхьэм и 64-нэ сессием къыщащтащ Къэзахъстаным къыхилъхьа жэрдэмым ипкъ иткIэ.
Урысей МВД-м и къэрал кIуэцI дзэхэм я гуп хэхахэм я махуэщ
1698 гъэм Пётр Езанэм унафэ ищIащ Урысей къэралым ис цIыхухъухэм я жьакIэхэр яупсыну, Европэм щыпсэухэм я щыгъынхэм хуэдэ псоми щатIэгъэну.
1885 гъэм Германием щыщ Даймлер Готлиб япэ мотоциклым и патент къратащ.
1912 гъэм Москва къыщызэIуахащ «Бородино деж щекIуэкIа зауэр» панорамэр. 1812 гъэм екIуэкIа Хэку зауэр илъэсищэ щрикъум ирихьэлIэу ар ирагъэщIат урысей сурэтыщI Рубо Франц.
1938 гъэм СССР-м и цIыхубэ комиссархэм я советым унафэ къыдигъэкIащ цIыхухэм щIэныгъэ нэхъыщхьэ заочнэу зрагъэгъуэтыну Iэмал етыным теухуауэ.
1949 гъэм СССР-м щыщ академик Курчатов Игорь и унафэм щIэту япэ совет атомнэ бомбэр Семипалатинск щагъэунэхуащ.
1990 гъэм СССР-м и Совет Нэхъыщхьэм и Президиумым «1920 — 1950 гъэхэм политикэ зэхэзехуэн ящIауэ щытахэр гъэзэхуэжыным и IуэхукIэ» Указ къыдигъэкIащ.
1991 гъэм Къэзахъстаным щызэхуащIыжащ Семипалатинск щыIа ядернэ полигоныр.
США-м щыщ уэрэджыIакIуэ, къэфакIуэ, композитор Джексон Майкл къызэралъхурэ илъэс 60 ирокъу.
Урысей актрисэ цIэрыIуэ, УФ-м щIыхь зиIэ и артисткэ Александровэ (и унэцIэ дыдэр Пупенинэщ) Маринэ и ныбжьыр илъэс 36-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 26 — 27-рэ, жэщым градус 18 — 20 щыхъунущ.
